DEĊIŻJONI TAL-KUMMISSJONI
tat-28 ta' Marzu 2007
dwar l-emendar tad-Deċiżjoni C(2006) 4332 finali, li tistipula allokazzjoni annwali indikattiva skond l-Istat Membru għall-perjodu mill-1 ta' Jannar 2007 sal-31 ta' Diċembru 2013 mill-approprjazzjonijiet ta' l-impenji tal-Komunità mill-Fond Ewropew għas-Sajd
(notifikat bid-dokument numru C(2007) 1313)
(2007/218/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1198/2006 tas-27 ta' Lulju 2006 dwar il-Fond Ewropew għas-Sajd (1), u b'mod partikolari l-Artikolu 14 tiegħu,
Billi:
(1)
Id-Deċiżjoni tal-Kummissjoni C(2006) 43322 finali ta' l-4 ta' Ottubru 2006, stabbiliet allokazzjoni annwali indikattiva skond l-Istat Membru, għall-perjodu mill-1 ta' Jannar 2007 sal-31 ta' Diċembru 2013, ta' l-approprjazzjonijiet ta' l-impenji Komunitarji għar-reġjuni eliġibbli għall-finanzjament mill-Fond Ewropew għas-Sajd (minn issa 'l quddiem “FES”) taħt l-objettiv tan-non-Konverġenza, l-approprjazzjonijiet ta' l-impenji Komunitarji għar-reġjuni eliġibbli għall-finanzjament mill-FES taħt l-objettiv tal-Konverġenza u tat-total ta' l-approprjazzjonijiet ta' l-impenji Komunitarji għall-finanzjament mill-FES.
(2)
Sabiex il-Bulgarija u r-Rumanija jkunu jistgħu jibbenefikaw mill-FES sa l-2013, l-ammonti indikattivi, li jirrigwardaw il-Bulgarija u r-Rumanija, ta' l-approprjazzjonijiet ta' l-impenji komunitarji għar-reġjuni eliġibbli għall-finanzjament mill-FES taħt l-objettiv tal-Konverġenza u l-approprjazzjonijiet ta' l-impenji Komunitarji kollha mill-FES għandhom jiġu stabbiliti.
(3)
Id-Deċiżjoni tal-Kummissjoni C(2006) 4332 finali għandha tiġi emendata kif jixraq,
ADOTTAT DIN ID-DEĊIŻJONI:
Artikolu 1
Id-Deċiżjoni tal-Kummissjoni C(2006) 4332 finali tiġi emendata hekk:
L-Anness I tad-Deċiżjoni tal-Kummissjoni C(2006) 4332 finali jinbidel bit-test fl-Anness I li jinsab mehmuż ma' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 28 ta' Marzu 2007.